Μαργαρίτες Σάμου

Οι Μαργαρίτες είναι οικισμός του Δήμου Ανατολικής Σάμου στην Περιφέρεια Βορείου Αιγαίου.

Γενικά - ιστορικά στοιχεία
Οι Μαργαρίτες βρίσκονται στο κεντρικό και βόρειο τμήμα του νησιού, προς τη θάλασσα ενώ είναι κτισμένες στους πρόποδες του Καρβούνη σε υψόμετρο 187 μέτρα. Απέχουν περίπου   21 χλμ. Δ.-ΒΔ. από την Σάμο (πόλη), 15 χλμ. από το Νέο Καρλόβασι και 3 χλμ. (οδικά) Β. από τους Μανολάτες. Το χωριό αναφέρεται στα μέσα του 19ου αιώνα και την περίοδο της ηγεμονίας της Σάμου (1834-1912) μαζί με τους γειτονικούς οικισμούς Βαλεοντάδες (Β.), Άγιο Κωνσταντίνο (Β.-ΒΔ.), Μανολάτες (Ν.), τους Σταυρινήδες 9Δ.-ΒΔ.) και τους Νενέδες (σημερινή Άμπελος - ΒΔ.) να περιλαμβάνεται στους "Έξη Μαχαλάδες" ή αλλιώς στον "Δήμο των Έξι Γειτονιών". Η ονομασία πιθανολογείται ότι προήλθε από τον πρώτο οικιστή του χωριού.

Αναφέρεται το 2001 να απογράφεται ξανά ως ξεχωριστός οικισμός στο τότε Τοπικό Διαμέρισμα Μανολατών του τότε δήμου Βαθέος. Σύμφωνα με το πρόγραμμα Καλλικράτης μαζί με τους Μανολάτες ανήκει στην κοινότητα Μανολατών που υπάγεται στη Δημοτική Ενότητα Βαθέος του Δήμου Ανατολικής Σάμου και σύμφωνα με την απογραφή 2011 δεν έχει μόνιμους κάτοικους «ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10826 (σελ. 352 του pdf) ενώ με αυτήν του 2001 ήταν 6.

 Εξωτερικοί σύνδεσμοι 

 Δυο οικισμοί του 18ου αι. "Των Έξη Συνοικιών: Βαλεοντάτες - Μαργαρίτες και οι Ενοριακοί ναοί τους από τον ιστότοπο https://parafestaresearch.blogspot.com/.

Παραπομπές

Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου